เมื่อคืนมีอาการเจ็บหน้าอกข้างซายแบบจี๊ดๆ และร้อนกระดูกที่หน้าอกข้างซ้ายค่ะ เหมือนมีอะไรทับหน้าอกไว้ทำให้ขัดๆ แต่หายใจได้ตามปกติไม่ติดขัด มีโอกาสที่จะเป็นโรคหัวใจหรือเสี่ยงเรื่องโรคอื่นมั้ยคะ?
สวัสดีค่ะ @อาการเจ็บหน้าอกสามารถเกิดได้จากหลายสาเหตุตั้งแต่โรคหัวใจและหลอดเลือดโรคปอดโรคกล้ามเนื้อเอ็นกระดูกระบบทางเดินอาหาร-สาเหตุที่เกี่ยวกับโรคหัวใจที่พบบ่อยได้แก่โรคกล้ามหัวใจตายหรือขาดเลือดเป็นโรคที่พบบ่อยโดยเฉพาะผู้ที่มีอายุมากมีโรคประจำตัวเป็นเบาหวานไขมันในเลือดสูงความดันโลหิตสูงสูบบุหรี่ในภาวะนี้ผู้ป่วยจะมีอาการเจ็บแน่นหน้าอกตรงกลางหรือด้านซ้ายเจ็บเหมือนมีอะไรบีบรัดเหงื่อออกถ้าออกแรงจะเป็นมากขึ้น-สาเหตุที่เกี่ยวกับโรคปอดเช่นเยื่อหุ้มปอดอักเสบจะมีอาการเจ็บเวลาหายใจเข้าออกไอจามเป็นต้น-สาเหตุที่เกี่ยวกับทางเดินอาหารเช่นโรคกระเพาะอาหารอักเสบจะมีอาการแสบร้อนที่ลิ้นปี่บางคนมีอาการแสบร้อนมาถึงหน้าอกบางคนจะรู้สึกเหมือนมีลมดันบางคนจะมีอาการจุกมาที่คอได้เป็นต้น-สาเหตุที่เกี่ยวกับกล้ามเนื้อเอ็นกระดูกที่บริเวณหน้าอกเช่นกล้ามเนื้ออักเสบกระดูกอ่อนบริเวณหน้าอกอักเสบอาการเจ็บจะเป็นมากขึ้นเวลาใช้กล้ามเนื้อบริเวณนี้อาจจะเป็นการขยับการกดหน้าอกหรือหายใจเข้าออกแล้วเจ็บมากขึ้น@จากที่ เล่ามา หากไม่ได้มีอาการเหนื่อยขณะออกแรง ไม่มีความเสี่ยงต่อโรคเส้นเลือดหัวใจตามที่กล่าวข้างต้น อาการเจ็บหน้าอกนี้คิดว่าน่าจะเกิดจากสาเหตุอื่นๆมากกว่าค่ะ โดยสาเหตุที่พบได้บ่อยในคนที่อายุน้อย คือ กล้ามเนื้อหน้าอกอักเสบ ซึ่งกรณีนี้ แพทย์แนะนำให้หลีกเลี่ยงการยกของหนัก หรือออกกำลังกายบริเวณนี้ หากมีอาการเจ็บมากสามารถรับประทานยาพาราเซตามอลบรรเทาอาการค่ะ หากอาการไม่ดีขึ้น แนะนำไปพบแพทย์เพื่อตรวจวินิจฉัยโรคอีกทีค่ะ